
ΥΠΟΜΝΗΜΑ 

Ελληνικό, 
Αρ. Πρωτ. … /2018
Αξιότιμε κύριε Πρόεδρε, 

O Σύλλογος Ατόμων με Σκλήρυνση Κατά Πλάκας (ΣΑμΣΚΠ) είναι ένας μη κυβερνητικός, μη κερδοσκοπικός οργανισμός και λειτουργεί από το 2007.Ιδρύθηκε και διοικείται αποκλειστικά από πάσχοντες από Σκλήρυνση Κατά Πλάκας με σκοπό την υποστήριξη και τη βοήθεια σε όλα τα επίπεδα προς τους πάσχοντες και τις οικογένειές τους. Είναι ιδρυτικό μέλος της Πανελλήνιας Ομοσπονδίας Ατόμων με Σκλήρυνση Κατά Πλάκας (ΠΟΑμΣΚΠ) και συνδεδεμένο μέλος  της European Multiple Sclerosis Platform(EMSP).
Ο Επιστημονικός Σύνδεσμος Προσαρμοσμένων Δραστηριοτήτων «ΝΙΚΗ» λειτουργεί με την επίσημη κρατική αναγνώριση ως σωματείο (αρ.καταστ 6450/1998). Είναι μέλος της Πανελλήνιας Ένωσης γονέων και κηδεμόνων Ατόμων με Αναπηρίες καθώς και μέλος της Πανελλήνιας Αθλητικής Ομοσπονδίας Α.μεΑ. Προσφέρει τις υπηρεσίες του σε άτομα με νοητική καθυστέρηση, κινητικές αναπηρίες και ψυχικές διαταραχές μέσω των προγραμμάτων Πρώιμης Παρέμβασης, της Δημιουργικής Απασχόλησης, της Ημιαυτόνομης και Αυτόνομης Διαβίωσης.

Ως κοινωνικοί φορείς που εδρεύουν εντός του παλαιού αεροδρομίου του Ελληνικού, αντιμετωπίζουμε αυτή τη στιγμή με έκπληξη και αγωνία για το μέλλον την αιφνιδιαστική έξωσή μας από τους χώρους λειτουργίας μας. Πενήντα περίπου παιδιά που εξυπηρετούνται από το Σύλλογο και οι οικογένειές τους κινδυνεύουν να βρεθούν στο δρόμο. Ανάλογη κατάσταση αντιμετωπίζουν και τα  πλέον των 2.000, μέλη του Συλλόγου Ατόμων με Σκλήρυνση Κατά Πλάκας.
Με την παρούσα θα θέλαμε να σας γνωστοποιήσουμε τις στεγαστικές μας ανάγκες ώστε να μπορέσουν να συμπεριληφθούν στα νέα σχέδια ανάπλασης της έκτασης του παλαιού αερολιμένα Ελληνικού. Για να συνεχίσει ο Σύλλογος Ατόμων με Σκλήρυνση Κατά Πλάκας το αξιόλογο έργο του, παρακαλούμε οι χώροι να τηρούν τις παρακάτω προδιαγραφές:

Α. Μία (1) ισόγεια-προσβάσιμη αίθουσα 180-200 m2, πολλαπλών χρήσεων (γενικές συνελεύσεις, επιστημονικές ομιλίες, ομαδικές συνεδρίες, συναντήσεις μελών, λειτουργία ομάδων μυϊκής ενδυνάμωσης κ.α.)

Β. Ισόγεια- προσβάσιμα γραφεία Συλλόγου 100 m2, ήτοι

    Ένας (1) χώρος Υποδοχής,

    Ένα (1) γραφείο Γραμματείας,

    Ένα (1)  γραφείο Κοινωνικής Λειτουργού, 

    Μία (1)  Αίθουσα Συνεδριάσεων ΔΣ

    Μία (1) Κουζίνα

Γ. Μία (1) Αποθήκη 10m2 

Δ.  Ένα (1) WC ΑμεΑ

     Ένα (1) WC προσωπικού 

Ε. Πέντε (5) θέσεις Parking 

Οι κτιριακές ανάγκες του Συλλόγου Ατόμων με Αναπηρίες “ΝΙΚΗ” – Vicror Ardant, προκειμένου να πραγματοποιούνται οι δραστηριότητες του Συνδέσμου καλύπτονται από 300τ.μ. περίπου και επιπλέον από έναν προαύλιο χώρο.

Τα 300τ.μ. αυτά θα περιλαμβάνουν αίθουσες Λογοθεραπείας, Εργοθεραπείας, Φυσικοθεραπείας, Παιδοψυχιάτρου, Ειδικής Διδασκαλίας, Θεάτρου – Εικαστικών – Μουσικής, Playroom το οποίο διαμορφώνεται και ως χώρος συναντήσεων γονέων και αίθουσα φαγητού για τα παιδιά και 2 υπνοδωματίων. Επίσης τουαλέτες και αποθήκες. Ο αυλόγυρος, εξυπηρετεί τις εξωτερικές δραστηριότητες των μελών μας (ψυχαγωγικές, αθλητικές κ.τ.λ.).

Αξίζει να σημειωθεί ότι ο χώρος πρέπει  να είναι διαμορφωμένος κατά τέτοιο τρόπο ώστε να είναι προσβάσιμες στα άτομα με κινητικές αναπηρίες τόσο οι αίθουσες και οι τουαλέτες στο εσωτερικό όσο και ο περιβάλλον χώρος.

Παρακαλούμε πολύ, σε όλους τους χώρους και τα γραφεία να είναι εύκολη η μετακίνηση των χρηστών αμαξιδίων
Με εκτίμηση,
Για το  Δ.Σ. του ΣΑμΣΚΠ

Βάσω Μαράκα

Η Πρόεδρος  
Για το Δ.Σ. του Συλλόγου ΑμεΑ “Νικη – Vicror Ardant”
Ευάγγελλος Σμπράος 

Ο Πρόεδρος                                                 
Τηλέφωνα επικοινωνίας:
Σύλλογος Ατόμων με Σκλήρυνση Κατά Πλάκας - 210 9600131

Σύλλογος ΑμεΑ “Νίκη – Vicror Ardant”               - 210 9822852

